Veneen kyydissä olleet 11 ihmistä saivat eriasteisia palovammoja.

Savonlinnassa 11 ihmistä loukkaantui, kun 6-metrisellä sisäperämoottoriveneellä syttyi sunnuntaina tulipalo. Vene syttyi tuleen Pihlajavedellä, Hietalahden eteläpuolella.

Pelastuslaitoksen tiedotteen mukaan palo eteni rajusti ja kyydissä olleet henkilöt joutuivat pakenemaan veden varaan. Kyydissä olleet saivat eriasteisia palovammoja.

– Palo on ollut sen verran raju, että bensatankkikin tai lisäbensasäiliö on siinä humahtanut, joten ei ole ihme, että palovammoja on tullut, päivystävä palomestari Joni Himberg toteaa.

Himbergin mukaan veneen kyydissä oli ollut kaksi aikuista ja yhdeksän lasta.

Sivulliset veneilijät pelastivat veden varaan joutuneet.

Veden varaan joutuneet pelastettiin onnettomuuden havainneiden sivullisten veneillä.­

Pelastuslaitoksen mukaan tuleen syttynyt vene upposi.­

Pelastuslaitoksen näkökulmasta tehtävä alkaa olla ohi, mutta ensihoitohenkilöstö jatkaa hoitotoimia.

” Palo on ollut sen verran raju, että bensatankkikin tai lisäbensasäiliö on siinä humahtanut, joten ei ole ihme, että palovammoja on tullut.

– Kaikki ovat nyt mantereella ja paikalla on useita ambulansseja ja lisäksi Finnhemsin lääkärihelikopteri, Himberg kertoo.

Palomestari ei kommentoi palovammojen vakavuutta.

– Pelastuslaitos haluaa kiittää paikalla toimineita sivullisia henkilöitä ripeästä toiminnasta, Himberg kiittää.

Tiedossa ei ole, mistä palo sai alkunsa. Vene on uponnut.

Onnettomuudessa loukkaantuneet saivat eriasteisia palovammoja.­

” Pelastuslaitos haluaa kiittää paikalla toimineita sivullisia henkilöitä ripeästä toiminnasta, Himberg kiittää.

Pasi Pekkonen kertoo kiinnittäneensä huomiota ambulansseihin, jotka ajoivat hänen talonsa ohi.

– Oli järkyttävän näköistä, kun lapsia ja aikuisia nostettiin veneistä, joihin heidät oli vedestä pelastettu. Heillä oli eriasteisia palovammoja ja nehän ovat todella kivuliaita.

– Siellä on ollut tosi vakava tilanne.

Uutista päivitetty kello 22.57. Lisätty silminnäkijän kommentit.